
DE  MORBIS  CORPORIS  CAULOJSI. 


Symptomatologia. 

Difficile  est  definitu,  quae  capitis  pars  corpori  calloso 
respondeat,  quum  ipsum  sub  hemispliaera  cerebri  utraque 
situm  locum  obtineat  a superficie  ossea  cranii  valde  remo- 
tum. Unicum  signum  externum,  quo  ducti  corporis  callosi 
formam  et  magnitudinem  conficere  possimus,  radicis  nasi  aut 
glabellae  a spina  occipitali  externa  mihi  videtur  esse  distan- 
tia, quam  a corporis  callosi  longitudine  dependere  liquet. 
Gall  aliique  saepius  hanc  distantiam  dimensi  sunt.  Corpus 
callosum  inultum  ad  humanam  capitis  formam  afferre  eo 
probatur,  quod  omnium  generi  hominum  Caucasico  adscri- 
ptorum  caput  in  utroque  latere  sit  compressum,  ita  ut  tu- 
berum parietalium  inter  se  distantia  multo  sit  minor,  quam 
glabellae  a spina  occipitali ; hominum  contra  generis  Aethio- 
pici et  Mongolici  caput  formam  obtinet  potius  rotundam  et 
globosam,  aeque  a corporis  callosi  brevitate  atque  a pro- 
cessibus zygomaticis  nimium  prominentibus  causam  ducentem. 
In  animalibus  quoque  forma  capitis  corporis  callosi  extensio- 
nem indicat,  quo  fit,  ut  cranii  apud  eos  longitudinem  a la- 
titudine superari  reperiamus.  Degenerationes  corporis  cal- 

losi  c capilis  forma  cognoscere  non  possumus,  quum  ipsatn 
iis  mutare  non  observatum  sit. 

Praecipuum  corporis  callosi  morborum  symptoma  ha- 
bendus est  dolor  totius  capitis,  nullam  prae  caeleris  partem 
occupans  , nisi  fortasse  frontem  ac  verticem ; in  permultis, 
quos  inveni,  casibus  praeter  dolorem  nulla  symptomata;  ca- 
sus, ubi  dolore  plane  vacabat  aeger  raro  occurrunt.  Dolor 
oculorum  omnium  est  rarissimus,  sed  capitis  dolore  ubi 
occurrit  commitatus. 

Sensorium  raro  laborat,  visus  saepius  caeteris , deinde 
auditus  et  gustus,  rarissime  autem  olfactus,  potiusque  immi- 
nuti, quam  perversi  erant;  nec  non  pupilla  interdum  muta- 
batur, tum  dilatationem,  tum  coarctationem  perpessa.  Ocu- 
lorum musculi  quoque  afficiebantur,  quum  modo  strabismus, 
modo  intuitus  stupidus  et  languidus  sit  observatus. 

Organa  motoria  persaepe  afficiuntur.  Spasmi  clonici 
tonicis  sunt  frequentiores , interdum  etiam  in  eodem  aegre 
coniuncti  occurrunt.  Spasmi  faciei  muscolorum  et  mandi- 
bulae raro  observantur.  — Paralysis  corpore  calloso  dege- 
nerato convulsionibus  aliquanto  rarius  occurrit;  extremita- 
tum utriusque  lateris  paralysis  raro,  extremitatis  tantummodo 
inferioris  semel,  musculorum  colli  et  cervicis,  ita  ut  caput 
in  liumerum  delaberetur  semel  ; in  alio  verum  aegroto  caput 
hinc  illinc  iactabatur.  Saepius  incedere  vel  pedibus  niti 
aegroti  non  potuerunt,  nunquam  autem  via  diagonali  vel 
retrorsum  ingrediebantur  vel  in  circulum  agebantur,  prout 
saepius  in  corporum  quadrigeminorum  et  pontis  Varoli  dc- 
gencratiombus  observatum  est,  sed  recta  semper  via  incede- 
bant. 

Sensus  turbatus  dolore  excepto  frequentissimum  est 
symptoma,  saepiusque  solum  absque  omnibus  symptomatis 
aliis  observatur.  Stupore  nimirum  persaepe  aegroti  oppri- 
muntur , nonnumquam  ad  mortem  usque  protracto,  inter- 


dum  vero  periodice  redeunte;  suam  ipsorum  simul  conscien- 
tiam amittunt  aegri  in  maiori  casuum  numero  modo  redi- 
turam, modo  non.  Somnolentia,  sopor,  coma  non  minoris 
fere  sunt  frequentiae  in  corporis  callosi  degenerationibus 
symptomata.  Delirium  rarius  occurrit,  nec  nisi  iam  morbo 
magis  minusve  provecto.  Memoria  debilitata  quoque  aut 
amissa  inter  saepissima  babenda  est  phaenomena  ad  corporis 
callosi  morbos  spectantia,  ita  quidem  ut  nullius  vitae  ante 
actae  partis  meminerint  aegri.  Et  insania  occurrit,  mania 
vero  i’arior,  quam  amentia.  Adsunt  quoque  casus,  ubi  ver- 
tigine molestissima  vexabantur  aegri. 

Symptomata  gastrica  interdum  reperiuntur ; inter  quae 
fastidium,  vornituritiones  et  ipsi  vomitus  interdum  biliosi  de- 
notantur ; praeterea  appetitus  ciborum  imminutus,  lingua  in- 
terdum sicca , interdum  vario  modo  obtecta,  alvus  obstructa 
diarrhoea,  haec  quidem  minoris  frequentiae,  deinde  abdomen 
sub  pressu  dolens,  dolor  interdum  pleuriticus. 

Systema  uropoeticum  rarissime  exhibet  symptomata  ; 
systema  sexuale  verum  nunquam  afficitur  corpora  callosa 
laborante. 

Circulus  sanguinis  non  semper  incolumis.  Pulsus  inter- 
dum debilis,  intermittens  ct  frequentissimus  usque  ad  centum 
nimirum  et  quadragrinta  ictus.  Inquies  et  somnus  turbatus 
raro  tantum  observantur. 

Vires  corporis  callosi  morbis  parum  affici  videntur, 
quum  non  desint  casus,  ubi  incolumes  fere  perdurabant,  nec 
corpus  emaciatum,  sed  bene  erat  nutritum. 

Mortem  saepius  antecessere  convulsiones , interdum  re- 
spiratio difficilis,  omnium  frequentissime  autem  sopor;  non- 
nulli quoque  aegroti  mortem  perpessi  sunt  apoplecticam. 

Corporis  callosi  morbis  etsi  casuum  collectorum  numero 
longe  maximo  corporis  aut  animi  functiones , aut  unam 
earum,  aut  plures  aliquid  capere  detrimenti  liqueat,  tamen 


non  desunt  casus  praesertim  morborum  sensim  exoriundo- 
i um  aut  sensim  increscentium  , qui  sine  ullo  symptomate 
graviori  sint  tolerati.  Morbi  nonnulli  contra  repente  exorti, 
aut  brevi  tempore  ad  magnum  perducti  gradum  celeriter 
enecant  aegros,  degenerationibus  licet  per  spatium  multo 
minus  extensis. 

Aetiologia. 

Omnes  vitae  aetates  ad  corporis  callosi  morbos  incli- 
nant , maxima  autem  annum  inter  vicesimum  et  quadrage- 
simum consistere  videtur  dispositio,  — secundum  obtinet  lo- 
cum aetas  iuvenilis,  minimam  autem  dispositionem  aetas 
iuvenilis  praebet.  Aegrotarum  numerus  ab  aegrotarum 
quidem  superatur,  sed  non  nimium,  ita  ut  sexus  parvi  in 
corporis  callosi  morbis  momenti  esse  videatur.  Constitutio 
verum  nulla  neque  temperamentum  ullum  praedispositione 
quadam  excellit,  quum  nullum  saepius  altero  aegrotans  re- 
periamus.  — Causae  praedisponentes  plerumque  inveniuntur 
scropbulosis , menses  suppressi,  abdominis  et  praecipue  alia- 
rum cerebri  partium  morbi.  — Causae  occasionales  sunt 
spirituosa  et  causa  violenta,  praecipue  in  frontem  et  verti- 
cem agens. 

Irritatio. 

Casus,  quos  huc  numerandos  iudico,  sunt  physiologici. 
Experimenta  instituit  Zinn  i,  2,  3,  fl,  5)  in  canibus.  Instru- 


i)  Zinn  experim.  quaedam  circa  corpus  callosum,  cerebellum  et 
duram  meningei»  in  vivis  animalibus  instituta, 
a)  eodem  loco.  3)  eod.  loco. 

4)  eodem  loco.  5)  eod.  loco. 

mentum  trois  - quarts  dictum  primi  quidem  canis  mediocris 
magnitudinis  per  anteriorem  capitis  partem  supra  sinum  lon- 
gitudinalem adactum  per  totam  cerebri  molem  traiecit,  ut 
in  baseos  cranii  ossibus  firmiter  infixum  haereret  ibique  re- 
liquit. Idem  instrumentum  per  secundi  canis  maioris  caput 
paulo  posterius  supra  sinum  longitudinalem  traiecit  eodem- 
que  loco  reliquit.  Tertio  in  cane  ne  apoplexia  ob  effusum 
ex  sinu  sanguinem  erperimentum  turbaret,  instrumentum  in 
dextro  capitis  latere  a dextris  sinistrorsum  adactum  est.  In 
quarto  experimento  idem  instrumentum  per  dextram  capitis 
partem  catuli  iunioris  a dextris  sinistrorsum  immisit.  Canis 
quinti  corpus  callosum  duobus  ictibus  laesit. 

Saepius  sub  initium  nulla  plane  symptomata  exorta  1,2, 
3,  5)  ita  ut  alacre  animal  omnes  sentiret  irritationes,  capite 
erecto  huc  et  illuc  circumspiceret  1,  2)  et  latratui  alius  canis 
responderet  2).  Magni  edebantur  motus  ad  libertatem  recu- 
perandam 3)  vita  per  viginti  quinque  horas  duravit  , canis 
semper  veges,  alacis,  nulla  in  parte  paralyticus,  ultimis  tan- 
tum horis  prae  aestu  et  dolore  languidior  3).  Duobus  cor- 
pore ictibus  laeso  primo  vulnere  canis  vinculis  liberatus  ita 
libere  incessit,  ac  si  omnino  illaesus  fuisset,  nec  altero  ex 
ictu  mullo  peius  se  habuit.  Postridie  paulo  quidem  langui- 
dior sensu  tamen  rnotuque  integer  fuit  5). 

Symptomata  sensib i I i ta tis  laesae  raro  occurrunt  1,  a)  so- 
por post  aliquid  temporis  spatium  per  quinque  horas  du- 
rans, e quo  leni  irritatione  vel  strepitu  quodam  canis  ex- 
pergefactus, statim  autem  in  somnum  relapsus.  Stupor  subito 
exoriebatur , post  aliquot  tamen  horas  evanidus,  ut  per  no- 
ctem vicini  latratum  illius  audirenl4), 

Oigana  motoria  laborabant  1,  4)  quum  postridie  mane 
canis  allcio  latere  esset  paralyticus  , mullo  tamen  vegetior. 

quam  fuerat  pridie  4)  ; musculi  dextri  lateris  paralysi  cor- 
repti erant  quinque  horas  perdurante  i) 

Saliva  ore  profluxit  semel  tantum  i). 

Pressus  in  corpus  callosum  agens. 

Casus  afferunt  Gall  i)  La  Peyronie  2,  3,  4,  5,  6,  7,  h)  Ar- 
liemann  g)  et  Zinn  io).  Quatuor  in  casibus  corpus  callosum 
pure  premebatur  i,  i , 3,  9).  Semel  tabula  plumbea  oleo  illita 
imponebatur  io). 

Visus  saepius  laboravit  2,  9,  io).  Acies  oculi  alterius 
obhebetata,  post  tres  dies  plane  extincta  ; pus  autem  corpus 
callosum  premens  simulae  evacuatum  est,  visus  rediit,  cae- 
citas autem  iterum  exorta , simulae  puris  copia  adaucta  est. 
Fluido  quodam  iniecto  symptomata  movebantur  eadem,  quae 
ipso  pure  2).  Oculus  oppositi  lateris  laborabat  eo  magis,  quo 
maior  puris  copia.  Tabula  plumbea  imposita  corpori  cal- 
loso eandem  effecit  visus  iacturara  io). 


i)  Gall  sur  les  fonctions  du  cerveau  §.  4°8. 

3)  La  Peyronie  suite  des  memoires  de  matlieinalique  et  pbysique, 
tirees  des  registres  de  1’academie  royale  des  Sciences  de  1 aunee 

P* i)  2 3 4 5 6 7 8 9 109'* 

3)  Eodem  loco  pag.  292. 

4)  Eodem  loco  pag.  294. 

5)  Eodem  loco  pag.  295. 

6)  Eodem  loco  pag.  296. 

7)  Eodem  loco  pag.  297. 

8)  Eodem  loco  pag.  297. 

9)  Iustus  Arnemann  experim.  de  regeneratione  tom.  I.  p>  ,74- 

10)  Zinn  experim.  quaedam  circa  corpus  callosum,  cerebellum  et 

duram  meningein  in  vivis  animalibus  instituta 

Dolor  etiam  saepius  observatur  variis  in  locis  sedem 
habens,  in  oculo  extincto2)  sub  pressu  crescit  2),  vivus  erat  est 
dolor  et  subitaneus  in  interna  lateris  sirnstri  capitis  parte, 
de  quo  magnis  clamoribus  querebatur  aeger  4),  interne  sen- 
tiebatur vivus  in  parte  dextra  et  anteriore  capitis  eundem- 
que  locum  sub  initium  manu  petebat,  magnopare  increvit 
perque  horae  dimidium  duravit.  In  anteriore  capitis  parte 
dolor  vivus  sentiebatur  6)  per  aliquot  dies  durans  7,  8)  ejuera 
insecutus  est  dolor  subitaneus  lancinans  et  vivus  in  parte 
laterali  sinistra,  sub  mediam  suturam  coronariam  ossis  bre- 
gmati sinistri. 

Gravitas  capitis  raro  occurrit;  oculum  obtinet  et  sub- 
pressu  crescit  2) 

Facultas  sentiendi  saepius  varioque  motio  peccat.  Cae- 
tcrorum  sensuum  usus  fere  nullus,  quem  postea  sensibil i las 
totius  corporis  insecuta  est  maxima  2),  pure  arte  remoto  so- 
por evanuit  et  denuo  accumulato  rediit  2).  Simulae  absces- 
sus cavitas  fluido  quodam  iniecto  impletus  est,  aeger  ratio- 
nem sensuumque  usum  perdidit,  utrumque  autem  ei  redde- 
bas, materiam  iniectam  arte  removens  2).  Quum  specillo, 
cui  nomen  est  meningophylax  , fieret  exploratio,  solo  ipsius 
huius  instrumenti  pondere  eadem  symptomata  revocari  co- 
gnitum, eaque  evanescere  quurn  retraheretur  2).  Aegroto  per 
aliquod  tempus  e pedibus  suspenso  ita,  ut  caput  deorsum 
tenderet  abscessusque  evacuaretur,  ratio  et  sensuum  usus  re- 
dibant 3);  conscientiam  perdidit  et  facultates  animi  sensim 
sensimque  extinctae  sunt  etsi  per  tempus  modo  4)  , sensuum 
usus  dolore  vehernente  antecedente  plane  nullus  solique  ad- 
huc restabant  cordis  et  respirationis  motus , perdebiles  qui- 
dem et  maxime  impediti  5).  Ipsius  conscientiam  amissam 
postremo  sensuum  usus  iaclura  insecuta  6);  conscientia  seu- 
s'im  perdita  iLa,  ut  in  soporem  aeger  incideret  lethargicum  7,  8) 

per  tempus  modo  durantem  7)  post  tres  dies  mortem  affe- 
rentem b). 

Motus  peccabat  3,  4,  6)  magnam  dextri  lateris  membro- 
rum debilitatem  , postquam  ipsius  conscientia  redierat,  inse- 
cuta est  eiusdem  lateris  paralysis  paulo  post  maximum  nacta 
gradum;  paralysis  pedum  femorumque  ita  ut  in  pedes  erigi 
aeger  non  amplius  posset,  in  dies  ad  bracilium  sinistrum 
progrediebatur  et  ultimo  vitae  die  lateris  sinistri  paralysis 
totalis  fiebat.  Etiam  pressu  tabula  plumbea  imposita  parato 
exoriebatur  paralysis  10).  Convulsiones  semel  observabantur; 
quum  profundissimo  stupore  aeger  prostratus  cubaret,  subito 
concussus  expergefiebat  6).  Insultus  epileptici  raro  adfuere, 
rigiditas  artuum  et  deinde  tremor  pure  evacuato  cessantes 3). 

Numerus  aegrorum,  qui  resti  tuebantur,  mortuorum  multo 
minor.  Restituebantur  2,  3)  mors  plerumque  insecuta  diem 
tertium  inter  et  quintum:  tertio  4)  quarto  5,  6)  quinio  7). 

Commotio. 

In  unico  casu  a Burdach  allato  nullum  symptoma  nisi 
cepbalea  notatur. 


Inflammatio. 

Casus  affert  Lallemand  1,  2).  In  casu  primo  symptomata 
observata  sunt  haecce:  Cepbalea,  memoria  debilitata,  deli- 
rium, convulsiones  totum  corpus  occupantes,  modo  evanes- 
centes, modo  redeuntes,  paralysis  extremitatum  oppositi  la- 
teris simul  cum  rigore  et  dolore  harum  partium.  Post  qua- 


1,  2)  Reclierclies  anatomico-pathologiques  sur  1 encfiphale  Par  Cii 
lemantl.  Tom.  111.  png.  274  seqq. 

tuor  dies  aegrotus  obiit.  — Alter  aegrotorum  brachii  late- 
ris oppositi  debilitatem  praebuit,  cephaleam  , rigiditatem 
praecipue  membrorum  paralyticorum.  Et  in  hoc  casu  sym- 
ptomata saepius  intermittebant.  Adfuit  praeterea  catarrhus 
pulmonum,  enteritis  , febris  et  alia  circuli  sanguinis  turbati 
symptomata.  Mors  insecuta  est  die  trigesimo  tertio. 

Suppuratio. 

Observationes  huc  spectantes  inveniuntur  apud  Trevi- 
ranum  i)  et  la  Peyronie  2,  3,  4,  s).  Memoriae  iactura  ob- 
servabatur 1,2),  valetudinem  per  semestre  turbatam  insecuta 
estl),  animus  deficiens  per  tempus  2),  interdum  remissio  dies 
complures  perdurans,  interdum  per  temporis  momentum 
memoria  aeger  gaudebat  integra,  post  sex  autem  menses  plane 
evanuit  memoria  2),  iam  biennium  ante  mortem  deficiebat  4) ; 
imhccillitas  animi  adfuit  5). 

Capitis  gravitas  bis  adfuit  2,  4),  exigua,  sensim  in  sopo- 
rem transiens  4). 

Delirium  pluries  rediens  semel  observabatur  4). 

Cephalea  bis  adfuit  gravior,  ita  ut  ea  exacerbante  ratio- 
nes usus  nullus,  evanescente  autem  rerum  solum  praesentium 
relicta  esset  ratio,  ncrjue  quid  pridie  , neque  quid  iuveni 
sibi  acciderit  memoriae  reddere  posset  aegrotus  4). 


1)  Biologir,  pag.  1 58. 

2)  La  Peyronie  suite  de  meinoires  de  mathematiqiie  et  physique, 
tirc.es  des  regislres  de  1 acadcmie  royale  des  Sciences  de  lannee 
'74'  Pag-  288. 


3)  Eodem  loco  pag.  288. 

4)  Eodem  loco  pag.  289. 

5)  Eodem  loco  pag,  290. 


Sensus  affecti  luere  ter  3,  3,  4).  Sopor  satis  gravis,  ani- 
mum delicientem  insecutus  2),  sensus  in  dies  debiliores  facti, 
ita  ut  iis  uti  non  amplius  aeger  posset.  Sopor  sub  finem 
factus  est  lethargicus  3) , per  aliquot  dies  increvit  ita,  ut  ra- 
tionis ct  sensuum  usum  impediret  3),  post  ccphaleam  exor- 
tus est,  et  per  aliquot  menses  increvit  sensuum  usum  immi- 
nuit et  paulo  post  plane  exlinxit  4). 

Convulsionibus  epilepticis  interdum  per  totum  morbi 
decursum  aeger  obnoxius  erat  4,  5) , per  horae  spatium  du- 
rantibus 4). 

Suppurationis  corporis  callosi  igitur  frequentissima  phae- 
nomena sunt  stupor,  animus  debilis  et  amentia,  rariora  pa- 
ralysis universalis,  extremitatis  utriusque  eiusdem  lateris  et 
delirium. 

Aetiologia. 

Numerus  aegrotorum  maior  aegrotarum.  Aetas  virilis 
prae  caeleris  huic  morbo  est  obnoxia.  Inter  causas  corpo- 
ris callosi  suppurationem  moventes  praesertim  causae  vio- 
lentae frontem  ct  verticem  ferientes  aliarumque  cerebri 
partium  morbi  notantur. 


Mollities. 

Observationes  huius  morbi  instituere  Rochouxi),  Bou- 
chet  et  Cazauvieilh  2) , Lallemand  3,  4,  5,  C>) , Abercrombie  7), 


1)  Rochoux  recherches  sur  fapoplexie  pag.  327. 
a)  De  l’6pilepsie,  considerce  dans  ses  rapports  avec  falifenation 
mentale  par  Bouchet  et  Cazauvieilh.  pag.  9. 

3)  Recherches  anatomico-pathologiques  sur  leucephale  par  L.ille- 
jnand  Tom  I.  pag.  179. 


11 


Andral  8,9,  io),  Mursinna  n),  Taclicron  12),  La  Peyronie  13, 14), 
Greding  15,  16,  17,  18,  19),  Duncau  20),  Parent  et  Martinetai), 
Loder  22),  Morgagni  23). 

Mollitiem  sine  ullo  symptomate  graviori  occurrere  et  ne 
membrorum  contractiones  quidem  movere  dicit  Roclioux. 
Convulsiones  epilepticae  exoriebantur  2,  4)  cum  cura  scabiei 
fieret.  Accessiones  rarae  erant,  quoties  aegrota  fungeretur 
mensibus,  sed  conditio  quaedam  morbosa  remanebat  per 


4)  Eodem  loco  pag.  1 84- 

5)  Eodem  loco  Tom.  III.  pag.  162. 

6)  Eodem  loco  pag.  162. 

7)  Patliological  and  praclical  researches  on  diseases  of  ihe  brain 
and  the  spinal  cord  by  John  Abercrombie  pag.  101. 

8)  Andral  praelections  sur  les  maladies  des  cenlres  nerveux.  fium. 
48.  pag.  21 1. 

9)  Eodem  loco. 

10)  Eodem  loco  pag.  33 1. 

11)  Mnrsinna’s  Beobaclitungen  p.  12. 

12)  Tacheron  III.  pag.  4o5. 

13)  La  Peyronie,  suite  de  memoires  de  malhematique  et  physique» 
tirees  des  registres  de  1’academie  royale  des  Sciences  de  l'anne'e 
1741  pag.  210. 

14)  Eodem  loco  pag.  2i  1. 

15)  Greding  II.  pag.  38 1. 

16)  Eodem  loco  pag.  391. 

17)  Eodem  loco  pag.  436. 

18)  Eodem  loco  pag.  4 4 1 • 

19)  Eodem  loco  pag.  782. 

20)  Duncan,  Auserwiihlte  Abhandlungen  fur  Aerzle  XXVII.  p.  626. 

21)  Parent  et  Martinet  pag.  425. 

2 2)  Loder’s  Journal  X.  pag.  167. 

23)  Morgagni  Ep.  LX1I.  Art.  i5. 


ocio  aut  dcccm  dies  ; convulsiones  levioris  erant  gradus  et 
extremitatem  et  inferiorem  et  superiorem  lateris  dextri  sub 
instantem  mortem  occupabant  2).  Oppositum  latus  obtine- 
bant et  paraplegiam  sensim  adauctam  eiusdem  lateris  provo- 
cabant simul  cum  musculorum  contractionibus  5).  Motus 
membrorum  nullus  6);  nullo  autem  modo  turbatus  8)  ; bra- 
cilium alterius  lateris  contractione  et  rigiditate  affectum, 
quas,  quum  evanuissent,  contractio  musculorum  colli  seque- 
batur , ita  ut  capitis  exoriretur  supinatio  io).  Brachium 
dextrum  paralysin  praebebat  totalem,  ita  ut  sensus  in  illo 
et  motus  plaue  abolirentur  io). 

Sentiendi  facultas  pluribus  in  casibus  abnormis  2,  3,  6, 
7,  8).  Stupor  aliquot  dies  ante  mortem  2) , somnolentia, 
narcosis , sensihilitas  diminuta,  responsa  difficilia  3),  coma 
profundum  6)  ; quem  edebat  aeger  sermo  ineptus  erat  et 
segnis,  deinde  coma  profundum  sequebatur  pupillis  dilata- 
tis 7).  Coma  demum  sub  mortem  instantem  intravit  8,  10). 
Insania  et  mania  aderat  quoque  18,  19),  imbecillitas  animi 
et  amentia  16,  17),  sentiendi  facultas  turbata,  tristitia  nimi- 
rum et  melancholia  , loquendi  et  ipsius  vitae  fastidium  et 
anxietas 22),  delirium  21). 

Vertigo,  sed  raro  solum  incidens,  et  subitanea  in  terra 
prostratio  2). 

Intellectus,  quatenus  percipi  poterat,  integer  et  responsa 
apta  2),  garrulitas  modo,  verbis  verum  nexu  carentibus,  modo 
somnolentia,  modo  clamores  4). 

Semel  tantum  circumstantia  aegrotus  conspicere  sibi 
visus  duplicata.  Strabismus  cum  retractione  musculorum 
alterius  faciei  lateris  observabatur  10). 

Vires  modo  exigitatae , modo  languentes  4) , debilitas 
subito  oriunda,  it  a ut  aeger  incedere  non  posset  7) , post 
duo  alitem  dies  pedum  usum  partiin  recuperavit  , ita  qui- 
dem, ut  si  altero  latere  cum  fulcires , incedere  posset  , non 

sine  debilitate  et  difficultate,  quum  pedum  praecipue  dexter 
tarde  elevaretur.  Vespere  oppressus  fuit  aeger  et  interro- 
gatus responsa  difficilia  et  submissa  voce  dedit  7). 

Dolor  variis  locis  variique  generis  observatus.  Cepbalea 
et  dolor  pleuriticus  in  latere  sinistro  3)  , dolor,  gravitas  et 
rigiditas  membrorum  lateris  oppositi  6) ; dolor  tantum  caput 
oblinens  7),  post  breve  tempus  evanescens,  deinde  post  ali- 
quot horas  vehementissime  rediens  et  durans  7) ; interdum 
solum  peracutus  et  vehemens  e regione  modo  temporali  ad 
eandem  oppositi  lateris  pergens  8).  Scnn  symptoma  patho- 
gnomonicum  adiicit,  aegrotum  omnis  pressus  vel  minimi  esse 
impatientem,  ita  ut  exempli  gratia  abdomine  presso  perito- 
nitidem  vel  alius  organi  abdominis  inflammationem  suspicari 
liceat  acutam  9).  Cepbalea  aderat  quoque  10,  15). 

Symptomata  gastrica  nonnumquam  observata  2,  3,  4,  6, 
7,  10).  Diarrhoea,  vomitus,  ascites,  peritonitis  chronica  2), 
alvus  obstructa,  nausea  saepius  rediens,  lingua  albide  obte- 
cta, abdomen  non  dolens  3),  irritabilitas  abdominis  ad  sensum 
adaucta,  lingua  sicca,  alvus  obslipata  4),  alvus  obslipata  cum 
deglutitione  maxime  impedita,  respiratione  autem  sana 6);  vo- 
mitue  voluntarii  et  biliosi 6);  vomitus  cephalcam  permagnam 
insecuti  saepiusque  repetiti  ct  nauseae  aliquid  relinquentes  7). 
Dolor  abdominis  cum  vomitu  bilioso  per  duo  aut  tres  dies 
perdurante  10). 

Febris  observata  4,  5,  6);  pulsus  interdum  non  sibi  con- 
stans 4)  ; circulus  sanguinis  turbatus  5) ; facies  rubefacta , li- 
vida, pulsus  centum  quadraginta  ictuum  6) ; horripilatio,  cu- 
tis sicca  et  arida,  pulsus  non  nimium  plenus,  octoginta  inter 
et  centum  ictus  , lingua  sicca  , pupillae  normalis  magnitudi- 
nis , respiratio  aliquantum  brevis  et  accelerata  7)  ; febris 
tandem  10). 

Duobus  in  casibus  in  mulieribus  observatis  etiam  sv- 

sterna  sexuale  peccabat  , quum  per  longum  tempus  menses 
essent  suppressi. 

Delirium  ter  observatum  4,  7,  8);  noctu  solum  7),  simul- 
cmn  difficultate  loquendi  8). 

Mors  insecuta  est  semper  fere.  Coma  morti  antecessit 
saepius  3,  7,  s,  9),  convulsiones  raro  2).  Fines  morbi  accu- 
rate statui  nequeunt  , quum  a primis  inde  symptomatis  ad 
mortem  usque  tum  paucorum  esset  dierum,  tum  annorum 
spatium. 

Symptomata  mollitiei  itaque  frequentissima  invenimus 
cephaleam,  delirium  et  stuporem;  deinde  spasmos  universa- 
les et  epilepsiam;  deinde  animi  imbecillitatem  et  amentiam; 
inter  rariora  habenda  sunt  apoplexia  et  paralysis  membri 
utriusque  eiusdem  lateris  ; omnium  rarissimi  observabantur 
sensus  turbati  , insania  , mania  et  extremitatum  inferiorum 
paralysis. 

Aetiologia. 

Aegrotorum  numerus  maior  aegrotarum.  Praecipue 
aetas  iuvenilis  hoc  morbo  laborat,  sedetiam  caeleris  in  aeta- 
tibus occurrit.  Inter  causas  frequentiores  habendae  sunt 
laesiones  capitis  in  ossa  bregmatis  verticem  et  frontem  agen- 
tes, menstrua  et  exanthemata  suppressa. 

Induralio. 

Ad  hunc  morbum  cognoscendum  observationes  adbiben- 
dae sunt,  quae  sequuntur,  tres  a Bouchct  et  Cazauviellh  1), 


1)  De  l’dpilepsie  consid<$ree  (lans  ses  rnpports  avec  1'alicnation 
mentale  par  Bouchet  et  Cazauvicilh  pag.  19. 

et  ab  Andral  2,  3)  allatae.  In  casu  a Bouchet  et  Caznu- 
viellli  narrato  epilepsia  observabatur  accessiones  faciens  modo 
quotidianas,  modo  plures  per  diem;  prodromi  nulli  ante- 
cessere. Excretiones  alvi  et  vesicae  involuntariae;  imbecil- 
litas animi  vel  amentia  ; post  insultum  epilepticum  morosi- 
tas insequebatur  et  iurgiositas.  Insultibus  epilepticis  fre- 
quentioribus  factis  mors  insecuta  est.  Symptomatis  modo  com- 
memoratis saepius  gastricismus  accessit.  — Andral  de  puella 
narrat  duodecim  annos  nata,  quae  usque  ad  annum  decimum 
nonum,  quo  primum  fungebatur  mensibus,  ternis  mensibus 
insultu  epileptico  vexabatur,  sequentibus  autem  annis  ternis 
hebdomadibus  iam  redeuntibus.  Ab  anno  inde  vicesimo 
primo  cephalea  vehemens  binis  fere  mensibus  rediens  acces- 
sit, omnis  vero  cum  insultibus  epilepticis  expers  nexus.  An- 
num inter  vicesimum  quartum  et  quintum  cephalea  decre- 
scens typum  sequebatur  periodicum,  deinde  perpetua  facta 
est  et  obtusa,  praecipue  in  regione  frontali  cum  sensu  gra- 
vitatis maxime  molesto.  Insultus  epileptici  augebantur  si- 
mulque  intellectus  huc  usque  integer  perturbari  coepit.  Mu- 
tabatur primum  animi  dispositio,  ita  ut  primum  exoriretur 
perversitas,  paulo  post  autem  debilitas,  quae  tempore  ad 
maximum  devenit  gradum,  symptomatis  epilepticis  simul  ter- 
nis diebus  et  nonnumquam  pluries  eodem  die  redeuntibus. 
Menses  ab  anno  inde  decimo  nono  suppressi , postquam  ali- 
quoties solum  iis  perfuncta  erat  aegra.  Examine  instituto 
imbecillitas  animi  comprobabatur  maxima.  Sentiendi  et 
movendi  facultates  numquam  ullo  mode  laesae  et  corpus 
bene  nutritum.  Sopore  profundo,  qui  accessionem  epile- 
pticam excipiebat  gravissimam,  obiit. 


2)  Clinique  medicale  par  Andral,  2.  ed.  tom.  V. 

3)  Cours  de  pathologie  interne  par  Andral. 

Hypertrophia. 

Casus  huius  corporis  callosi  conditionis  exstant  tres  a 
Burdacli  citati.  Cephalea  aderat  et  stupor  ter,  delirium  his, 
et  semel  tantum  lapsus  memoriae. 

Atrophia. 

Casus  affert  Andral  i) , Haller  2) , Klein  3 , 4,  5),  Gre- 
d i n g 6) . Cephaleam  observarunt,  imbecillitatem  et  amentiam, 
spasmos  universales  et  epilepsiam  ter,  delirium  bis,  lapsum 
memoriae  et  idiotismum,  paralysin  membrorum  universalem 
et  apoplexiam  semel. 

Aetiologia. 

Sexus  uterque  eodem  fere  modo  laborat.  Inter  aetates 
infantilis  et  iuvenilis  saepius  caeteris  commemorantur.  Inter 
causas  longe  reperitur  frequentissiina  bydrocepbalus. 

Tubercula. 

Casum  a Larcbcr  1)  allatum  inveni,  ubi  symptoma  gra- 
vissimum notabatur  eborea  Sti  Viti.  — Tubercula  corporis 


1)  Cours  de  pathologie  interne  par  Andral. 

2)  Ilaller,  disp.  path.  I.  pag. 

3)  Kleine  Beschreibungen  seltener  Wasserkopfe  p.  1. 

4)  Eod.  loc.  pag.  21. 

5)  Eod.  loc.  pag.  26. 

6)  Greding  II.  pag.  3gi. 

1)  Cours  de  pathologie  interne  par  Andral. 


17 


callosi  absque  symptomatis  peculiaribus  exstitisse  aflirmat 
Amlral  2). 

Hydatides . 

Aeger  hydatidibus  corporis  callosi  laborans  subito  stoli- 
dus factus  est  et  ineptus,  paulo  postea  apoplexiam  perpes- 
sus est  letbalem.  Treviranus  1)  etiam  de  hebetudine  animi 
repente  exorta  et  morte  apoplectica  narrat  postremo  inse- 
cuta. 

Cancer . 

Duos  casus  observavit  Andral  2)  ; in  altero  adfuit  palpi- 
tatio cordis,  ceplialea  et  dolor  oculi  oppositi  lateris.  Postea 
accessit  primum  debilitas  faciei  musculorum  et  mox  extre- 
mitatum ; post  aliquod  temporis  bulbi  oculorum  singulari 
modo  tollebantur  et  deferebantur.  Pluma  in  nares  intro- 
ducta non  sentiebatur,  auditus  non  turbatus,  pupillae  coar- 
ctatae.  Symptomata  gastrica  non  adfuere  praeter  vomitum. 
Altero  in  aegroto  symptomata  adfuere  fere  eadem. 

Ulcera . 

I11  unico,  quem  Treviranus  3)  observavit  casu  aegrotus 
iacluram  fecit  memoriae  biennum  ante  mortem.  La  Peyro- 
nie  4,  5)  duos  offert  casus,  et  utrique  stuporem  adfuisse  narrat. 


2)  Eocl.  loc. 

1)  Treviranus  Biologie  1 58. 

2)  Cours  de  patliologie  externe  par  Andral.  * 

3)  Treviranus  Biologie  pag.  i58. 

4)  La  Peyronie,  suile  de  nnimoires  de  malhemalirpte  et  physirpte, 
tirees  des  registres  de  1'acadomie  royale  des  Sciences  de  l’ann6e 
174'  Pag-  2I2* 

5)  Eod.  loc.  pag.  21 3. 

Tumores . 


In  altero  casuum  animi  functiones  turbatae  per  bien- 
nium, ultimis  sex  mensibns  animus  prorsus  bebes,  somnus 
fere  continnus.  Expergefactus  aeger  et  interrogatus  responsa 
edebat  nexu  carentia.  Escam  non  nisi  coactus  sumebat.  — 
In  altero  aegroto  symptomata  nulla,  quibus  cerebri  morbum 
suspicari  licuerit,  observata  fi). 

Tumores  commemorati , cuius  fuerint  indolis  accuratius 
eruere  non  poteram. 

Haemorrhagia. 

Sanguinis  quidem  extra  vasa  effusi  exempla  afferunt 
Hutchinson  l),  la  Peyronie  2,  3,  4,  5,  6),  Andral  7),  Moli- 
renbeim  8),  Lancisi  9).  Dolor  capitis  modo  evanescens,  modo 
rediens  1)  , sedecim  ante  mortem  dies  totum  caput  ac  cervi- 
cem obtinens  2). 

Obnebulatio  visus  intermittens  observabatur  1). 

Sensibilitas  semper  fere  laborabat;  paene  extincta  erat, 
sed  tamen  quae  porrigebantur  sumsit  aegrota  et  conamina 
fecit  loquendi.  Breve  tempus  ante  mortem  responsa  dabat 


6)  Medico-Chirurgicat  transactions.  Volume  IV. 

1)  Hutchinson  medico-chirurgical  transactions. 

2,  3,  4,  5,  6)  La  Peyronie,  suite  de  memoires  de  ma  thematique 
et  physique  tirties  des  registres  de  I acadeinie  royale  des  Scien- 
ces de  Pannee  174*  PaS-  2 ‘4 — 21 7* 

7)  Cours  de  pathologie  interne  par  Andral. 

8)  Mohrenheinfs  Beobacht.  I.  pag.  g5. 

g)  Lancisi,  de  subitanea  morte  pag.  160.  | 


distincta  i).  Aegroti  omnes,  de  quibus  narrat  La  Pcyronie 
stupore  affecti  fuere  2,  3,  4,  5). 

Motus  organa  tum  paralysi  1,  7)  tum  convulsionibus  l) 
laborabant.  Paralysis  lateris  oppositi  et  sedecim  ante  mor- 
tem dies  quoque  alterius,  caput  in  humerum  dextrum  dela- 
psum ita  ut  erigi  non  posset  i).  Paraplegiam  extremitatum 
universalem  frequentissimum  ac  gravissimum  symptoma  cen- 
set Andral  3).  Convulsiones  sub  finem  demum  oriundae, 
subitaneae  l). 

Mors  plerumque  post  breve  temporis  spatium  instabat, 
semel  verum  sex  fere  menses  post  prima  symptomata  acci- 
dit i) , postquam  per  tempus  in  melius  conversa  erat  con- 
ditio, ita  ut  ad  sanitatem  fere  integram  redierat  aegra. 

Symptomata  huius  morbi  frequentissima  erant  paralysi 
extremitatis  utriusque  eiusdem  lateris,  deinde  spasmi  univer- 
sales et  delirium;  rariora  cephalea,  stupor,  animus  debilis  et 
amentia,  memoiia  aut  partim  aut  plane  amissa,  spasmi  ocu- 
lorum, faciei  et  mandibulae  musculorum,  trismus  et  stridor 
dentium. 


Aetiologia. 

Numerus  feminarum  hoc  morbo  aegrotantium  virorum 
fere  adaequat.  Aetas  virilis  saepius  laborat  caeteris.  De 
causis  frequentioribus  praeter  capitis  laesiones  nil  certi  sta- 
tuere licet. 

Serum  effusum. 

Unicus  mihi  obvenit  casus  seri  in  corpore  calloso  effusi 
cum  memoria  debilitata  et  deinde  amissa  coniunctus. 


Ossificatio. 

lies  exstant  casus,  ubi  concrementa  ossea  et  lapidea  in 


corpore  calloso  inveniebantur , a Mursinna  allati  10).  Svm_ 
plomala  nulla  nisi  dolorem  adfuisse  fertur.  Merito  dubita- 
mus buic  symptomati  morbus,  de  quo  scxmo  est,  causa  sub- 
fuerilne.  — 

Caeleris  in  pseudoproductionibus  symptoma  gravissimum 
ac  frequentissimuin  colligendum  est  stupor,  tum  delirium  et 
cepbalea,  rarissima  sunt  spasmi  universales  et  epilepsia,  spasmi 
faciei  musculorum,  rigiditas  musculorum  oculi  utriusque, 
apoplexia,  animi  imbecellitas  et  amentia,  sensus  turbatus, 
paralysis  extremitatum  solum  inferiorum  et  perturbationes 
systematis  uropoetici. 

Situs  abnormis. 

Interdum  in  cadaverum  sectionibus  suturam  longitudi- 
nalem talem  observamus,  qua  cerebri  hemisphaeriis  magni- 
tudo contingat  inaequalis.  Cuius  rei  etiamsi  non  in  solo  cor- 
pore calloso  causa  sit  quaerenda,  magnam  tamen  in  partem 
eam  ob  illo  dependere  negari  nequit.  Interdum  in  homini- 
bus liuiusmodi  cerebro  praeditis  observatae  erant  animi  facul- 
tates non  incolumes,  et  imprimis  Bichat  haemisphaeriis  ce- 
rebri volumen  inter  se  inaequale  praebentibus  certissimum 
animi  conditionis  haud  sufficientis  signum  dari  confirmavit  ; 
sectionibus  autem  in  insanorum  nosocomiis  factis  opinio 
modo  dicta  parum  est  comprobata.  Bichat  verum  ipso,  qui 
magnopere  ingenii  excellabat  acumine,  demortuo  sectio  in- 
stituta cademque  cerebri  conditio,  eaque  maiorem  quam  in 
caeleris  nacta  gradum  reperiebatur. 

Disiunctio  intermedia. 

1.  Partialis. 

Instrumento  trois-quarts  dicto  per  canis  lotam  cerebri 


io)  Mursinnas  Beobachl,  pag  i 1 5 ■ 

molem  traiecto,  deinde  remoto  animal  eiulavit  et  vomuit. 
Musculi  dextri  lateris  plane  paralytici,  ut  nec  motus,  nec 
sensus  superessent ; sopor  profundus;  et  quamvis  altions 
gradus  irritatione  excitari  posset  animal,  excitatum  tamen 
stupidum  se  praebuit , brevi  post  sopore  denuo  oppressum. 
Pulsus  febrem  exhibuit  et  mors  post  duodecim  horas  se- 
cuta est. 

Perforatione  corporis  callosi  eodem  instrumento  instituta 
bis  observatus  est  stupor  et  paralysis  alterius  lateris,  ter  vero 
languor  absque  aliis  symptomatis. 

2.  Totalis. 

Casus  afferunt  Zinn  i)  et  Magendie  physiologicos  2,  3), 
pathologicum  4). 

Corpus  callosum  duobus  in  canibus  secundum  sinus  lon- 
gitudinalis decursum  dissecabatur  l,  2) ; canis  tertii  ex  effuso 
intra  cerebrum  sanguine  apoplcctici,  vivi,  cranio  serra  diviso 
cerebrum  lamellatim  excindebatur  ad  corpus  callosum  usque, 
corpus  callosum  ipsum  ventriculis  apertis  dissecabatur  3). 

Praecipuum  huius  morbi  symptoma  animus  fuit  bebes, 
sed  non  adeo,  ut  vetuerit,  quominus  ad  negotia  domestica 
et  usitata  apta  fuisset  aegra,  quum  nimirum  per  multos  an- 
nos viatricis  munere  satis  bene  perfungeretur  4).  Canes,  de 
quibus  supra  diximus  , modo  quiete  se  habuere  3),  modo  in 
stuporem  incidere  2,  3),  membra  vehementer  conquassata 
sunt,  singultus,  evacuatio  alvi,  tactus  olfactusque  unctura 
adfuere  2),  motus  non  turbatus  3). 


1)  Zinn  experimenta  quaedam  circa  corpus  callosum,  cerebellum 
et  duram  meningein  in  vivis  animalibus  instituta. 

a,  3,  4)  Prdcis  clcmenlaire  dc  physiologic  par  Magendie,  tome  II. 
pag.  336  sqq. 

De  feci  iis. 

1.  Partialis. 

a ) Partis  anterioris. 

Casum  affert  Lallemand  i),  in  quo  idiotismus  observaba- 
tur maximum  assecuius  gradum,  motus  non  impeditus,  omnis 
autem  ratio  abolita.  Caput  hinc  illinc  agitabatur  et  incedere 
aegrota  non  potuit.  Olfactus  plane  nullus  videbatur,  sensus 
ceteri  autem  integri.  Minas  sibi  factas  bene  intellexit  ct 
famem  verbis  quibusdam  satis  bene  pronuuciatis  indicavit. 

b)  Partis  mediae. 

Duo  exstant  casus  a Trevirano  2)  allati.  In  altero  idio- 
tismus adfuit  inde  a nata  puella.  Aegra  nullo  modo  pedi- 
bus insistere  potuit.  Membra  contracta , interdum  autem 
maxima  motuum  inquies.  Clamores  saepius  ad  verborum  so- 
num et  rationem  non  redigendi.  Obiit  aegrota  variolis  af- 
fecta. — In  altero  aegroto  animi  aciem  obtusam  mortem- 
que apoplecticam  refert  3). 

2.  Totalis. 

Corpus  callosum  prorsus  deficiens  sui  conscientiam  et 
functiones  sensuum  exhibuit  abolitas  motusque  voluntarios 
nullos  4).  — Columba  cerebro  orbata,  integro  tamen  cere- 
bello tantam  pedum  debilitatem  probavit,  ut  in  pedes  erigi 
nequiret,  cibum  vero  in  os  immissum  deglutivit  5).  — In  casu 
a Lorry  6)  observato  stupor  non  aderat  etsi  corpus  callo- 

1)  Recherches  analomico-pathologique’s  par  Lallemand  Tome  III. 
pag.  247. 

2)  Treviranus  Biologie  pag.  1 56- 

3)  Eod.  loco. 

4,  5)  Zinn  experimenta  quaedam  circa  corpus  callosum  , cerebel- 
lum et  duram  meningem  in  vivis  animalibus  instituta. 

6)  Lorry  inem.  press.  III.  pag.  358. 

sum  plane  destruxerat.  — In  exprimento  a Gall  7)  instisuto 
animal  quiete  sc  habuit  et  quum  excitaretur  recta,  piout 
mos  est,  via  incessit.  — 

Corpori  calloso  itaque  utrum  functiones  quaedam  pecu- 
liares sint  attribuendae,  nec  ne,  et  quaenam  praecipuae,  ne- 
que symptomatis  morborum  eius,  neque  causis  eorum  conii- 
cere  licet.  Frequentissima  quidem  occurrunt  stupor,  con- 
vulsiones, paralysis,  dolor,  quorum  quodque  solum  interdum 
svmptoma  observatur.  Cuius  rei  causa  potissimum  habenda 
est  per  multos  scriptores  opiniones  de  corporis  callosi  actio- 
nibus secutos  esse  in  tam  diversas  partes  discendentes.  Gall 
exempli  gratia  in  linea  media  sensum  positum  esse,  quo  res 
memoriae  tradantur  censet,  nec  non  meditationem  et  super- 
biam ; in  latere  utroque  sensum,  quo  numeri,  formae,  loci 
et  colores  memoriae  tradantur,  ponit.  Chopart  sensum  in- 
ternum praecipue  corpori  calloso  attribuit,  quum  eius  lae- 
sionibus omnium  cerebri  organorum  sensus  internus  saepis- 
sime amittatur.  La  Peyronie  hanc  partem  sine  perturba- 
tione animi  functionum  unquam  laedi  posse  negat.  Etiam 
alii  sunt,  qui  totam  vitam  psychicam  ad  unicum  corpus  cal- 
losum referant.  Zinn  corpus  callosum  abnorme  omnium 
saepissime  amentiam  efficere  dicit  , trunco  cerebri  excepto. 
Memoriam  a solis  corporibus  quadrigeminis,  thalamis  nervo- 
rum opticorum  et  a cerebello  magis,  quam  a corpore  cal- 
loso dependere  alii  contendunt.  Stupor  in  solius  fornicis  ac 
septi  pellucidi  laesionibus  saepius  occurrit  , quam  in  corpo- 
ris callosi.  Lorry  cerebello,  ponte,  corporibus  striatis  et 
cerebri  involucris  laesis  amentiam  saepius  occurrere  dicit, 
quam  corpore  calloso.  Meditationem  difficilem  sensu  quo- 
dam pressus  in  regione  frontis  ac  verticis  comitatam  esse 


7)  Gall  sur  Ies  fonctions  clu  cerveau  pag.  3^5. 


CVRRICVLVM  VITAE. 


Natus  suin  ego  Fridericus  Erley  pago  in  comitatu  Mar- 
cano  sito,  cui  nomen  est  Roensal,  anno  huius  saeculi  duo- 
decimo patre  Mauritio , et  matre  Ludovica  e gente  Sasse, 
quam  ex  annis  iam  morte  ereptam  lugeo.  Confessioni  ad- 
dictus sum  evangelicae.  Primis  literarum  elementis  a patre 
carissimo  imbutus , archigymnasium  Susatense  , quod  hucus- 
que directore  cl.  Patzc  florat,  frequentavi  per  triennium  et 
semestre.  Testimonium  maturitatis  nactus  Marburgum  pe- 
tii, ibique  a cl.  De  Sybold  t.  t.  prorectore  magnifico  in 
numerum  civium  academicorum  et  in  ordinem  medicinae 
studiosorum  receptus  sum.  Per  biennium  in  ista  alma  lite- 
rarum universitate  commoratus  domum  reversus  ibique 
per  semestre  ob  malam  valetudinem  commoratus  sum.  Post- 
ea Bonnam  me  contuli,  ibique  ab  ill.  Naeke,  t.  t.  prore- 
ctore magnifico  civibus  acadcmicis  et  ab  ill.  E.  Bischoff, 
t.  t.  decano  spectatissimo,  ordini  medicorum  adseriptus  per 
annum  scholis  medicis  interfui.  Deinde  iterum  post  absen- 
tiam per  semestre  reversus  et  ab  ill.  Wutzer  t.  t.  rectore 
magnifico,  civibus  acadcmicis  et  ab  ill.  Naumann  t.  t,  decano 
spectatissimo  ordini  medicorum  iterum  adseriptus  praelectio- 
nes medicas  frequentavi. 

Haec  sunt,  quas  audivi  praelectiones: 

/.  Philosophicae. 

De  psychologia  disserentem  audivi  ill.Sengler;  de  logice 


ili.  vanCalkor;  de  botanico  et  de  plantis  quibus  ad  meden- 
dum utimur  ill.  Wenderoth  ; de  zoologia  ili.  Goldfuss;  de 
mineralogia  ill.  Ilessel  • de  physice  experimentali  beat,  a 
Miincbow;  de  chemia  experimentali  ct  de  educatione  homi- 
nis physica  ill.  Wux'zei\ 

II.  Medicae. 

Praeceptores  mihi  luere  in  Anatomia  speciali  ill.  Buenger,- 
Mayer  et  Wehcr  ; in  anatomia  generali  ill.Buenger ; in  situ  visce- 
rum ill.  Weber  ; in  physiologia  semiotice  atque  anatomia  patho- 
logica ill.  Heusinger  ; de  palhologia  generali  ill.  Heusinger  et 
Naumann;  in  iamatologia  ill.  E.  BiscliolF  et  Harless;  in  arte  for- 
mulas medicas  conscribendi,  in  medicina  forensi  et  in  epizootiis 
ill.  E.  Bischolf;  in  chirurgia,  in  operationibus  chirurgicis, 
in  ophthalmologia , in  arte  fascias  applicandi  et  in  anato- 
mia chirurgica  ill.  Wutzer  ; in  ossibus  fractis  et  luxationi- 
bus, in  operationibus  in  oculis  instituendis  et  in  instrumen- 
tis chirurgicis  ill.  II.  Nasse;  de  therapia  generali  ac  speciali, 
in  physiologia  et  pathologia  cerebri  , in  educatione  medici, 
et  in  anthropologia  ill.  Fr.  Nasse;  in  arte  obstetritia , in 
instrumentis  et  in  uteri  et  infantum  morbis  ill.  Kilian. 

In  practicis  exercitationibus  duces  mihi  fuere:  in  clinico 
propaedeutico  ill.  H.  Nasse;  in  clinico  ct  policlinico  medico, 
et  in  disputationibus  de  morbis  periculosis  ill.  Fr.  Nasse;  in 
clinico  et  policlinico  chirurgico  et  ophthalmiatrico  ill.  Wut- 
zer; in  clinico  et  policlinico  obstetricio  et  in  operationibus 
in  phantomate  exercendis  ill.  Kilian  ; in  cadaveribus  disse- 
candis ill.  Buenger ; in  operationibus  in  cadaveribus  exer- 
cendis ill.  Wutzer. 

Quibus  viris  omnibus,  optime  de  me  meritis,  maximas 
quas  possum,  ago  gratias,  semperque  habebo. 


THESES. 


i . Differentia  est  absoluta  inter  naturam  organicam 
et  sic  dictam  mortuam. 

2 ■ Nulla  morborum  cutaneorum  cura  probanda , nisi 
quae  cutis  conditionem  vitalem  respiciat. 

3.  Vomicae  pulmonum,  etiam  vacuae  factae , non 
semper  pectore  loquente 3 neque  tussi  aut  respira - 
ratione  cavernosa  produntur. 

/p  Curatio  hydroceles  per  excisionem  semper  est  len- 
tanda. 

5.  Perforationem  , foetu  vivo , instituere  licet. 

6.  Sectio  cesarea  et  invita  matre  instituenda . 


